એ પછી શરુ થયું એનું વ્યવસ્થિત આયોજન. સમગ્ર આરોગ્ય સેવાને ત્રણ તબક્કા(ફેઝ)માં વહેંચી દેવામાં આવી. પ્રથમ તબક્કામાં નાનો ઓપીડી(આઉટ પેશન્ટ ડિપાર્ટમેન્ટ), અતિ આધુનિક સાધનો સહિતની પેથોલૉજિકલ લેબૉરેટરી,મફત ડાયાલીસીસ સેન્ટર,ગાયનેકૉલોજી ડિપાર્ટમેન્ટ હશે.આ પ્રથમ ચરણ માટેની પ્રાથમિક જરૂર એક કરોડ ત્રીસ લાખ જેટલી છે. પરંતુ શુભ સંકેત એવો થયો કે અમેરિકાના કોલંબીયા સ્ટેટના એક વખતના આર્થિક સલાહકાર નટવર ગાંધી સાવરકુંડલાના જ વતની છે અને વતનને જરી પણ ભૂલ્યા નથી, ખુદ એક સારા કવિ છે અને હાલમાં જ આપણાં નામાંકિત કવયત્રી પન્ના નાયક સાથે જોડાયા છે.પન્નાબહેનને પણ હવે આ પોતાનું વતન લાગે એ સ્વાભાવિક છે. એ બન્નેએ જ્યારે આ પ્રોજેક્ટ વિષે જાણ્યું ત્યારે એમણે ગાયનેક વિભાગ શરુ કરવા માટે તાત્કાલિક પચાસ હજાર ડોલર (આશરે ત્રીસ લાખ રૂપિયા ) જાહેર કર્યા અને ભવિષ્યમાં પણ વધુ જરૂર પડે તેમ મદદ કરતા રહેવાની હૈયાધારી આપી,